Diari Oficial de la Generalitat Valenciana


Sumari del DOGV 8307, del 31-05-2018 (2018/4667)

RESOLUCIÓ de 4 de maig de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 108/16-AIA Jérica.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4667


Data del document
:   04-05-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Jérica
    * impacte ambiental

RESOLUCIÓ de 4 de maig de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 108/16-AIA Jérica. [2018/4667]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 108/16-AIA Jérica.  
  
  
«Declaració d'impacte ambiental  
Expedient: 108/16-AIA.  
Títol: ampliació d'explotació avícola d'engreix de pollastres.  
Promotor: AVICOPE, CB.  
Autoritat substantiva: Servei de Prevenció i Control Integrat de la Contaminació.  
Ref. òrgan substantiu: 105/16 IPPC.  
Localització: parcel·la 613 i 643 del polígon 13. Terme municipal de Jérica (Castelló).  
  
Descripció del projecte  
1. Objecte del projecte:  
L'objecte del projecte és la sol·licitud de modificació de l'autorització ambiental integrada, d'acord amb la Llei 6/2014, de prevenció, qualitat i control ambiental d'activitats a la Comunitat Valenciana, que disposa una explotació avícola d'engreix de broiler (pollastre d'engreix) per a 130.000 places en la localitat de Jérica.  
L'activitat es pretén ampliar en 72.000 places, fins aconseguir una capacitat per a l'explotació resultant de 202.000 places per a engreix de bestiar avícola.  
2. Descripció del projecte segons la documentació aportada:  
L'explotació ramadera està inscrita en el REGA amb el número ES079185698170 i disposa de l'autorització ambiental integrada número 351/08/AAI/CV, concedida mitjançant Resolució de 25 de novembre de 2008, de la Direcció General per al Canvi Climàtic.  
Actualment, l'explotació té una capacitat total de 130.000 places d'engreix, distribuïdes en 5 naus situades en el polígon 13, parcel·les 590, 591, 592 i 702 del terme municipal de Jérica, en el paratge La Tarihuela. S'accedeix a l'explotació des de la carretera local CV-212 (Jérica-Gaibiel).  
L'explotació disposa d'una edificació polivalent de 10x10 m, destinada a ús d'oficina, magatzem, vestidors (?).  
A més, com a instal·lacions comunes ja existents en l'explotació, es disposa d'un tancat perimetral, amb accés que té un arc de desinfecció, contenidors de cadàvers homologats, dipòsit per a emmagatzematge d'aigua de 500 m³ de capacitat i femer impermeable, cobert, de 25x15 m en planta x3 m d'alçària d'amuntegament, proveït de fossa d'emmagatzematge annexa per a la recollida de vessaments de lixiviats.  
  
L'ampliació suposa l'edificació de 2 naus rectangulars, amb disposició paral·lela en la parcel·la 613 del polígon 13. Les dimensions de les dues naus seran de 135x16 m (2.160 m²) i de 115x16 m (1.840 m²), amb capacitat per a 38.880 places en la nau de major grandària i 33.120 places en la nau més xicoteta.  
Cada una de les noves naus es dotarà amb 3 sitges de pinso de 26,62 m³ de capacitat cadascun. A més, ambdues naus disposaran dels seus respectius locals tècnics en casetes adossades de 3,40x3,59 m. Així mateix, es dotaran de tot l'equipament i instal·lacions necessàries.  
Atés que la parcel·la 613 no és contigua amb la resta de l'explotació, la connexió es realitzarà a través de la parcel·la 643 del mateix polígon. Les parcel·les tenen la qualificació de sòl no urbanitzable comú.  
Les instal·lacions generals preexistents (magatzem, oficina, lavabo i vestidor) donaran servei, així mateix, a l'ampliació proposada.  
La nau s'executarà amb estructura metàl·lica, tancaments amb panell prefabricat de doble xapa d'acer amb ànima d'espuma de poliuretà de 50 mm, acabat en color terra i coberta a base de xapa prelacada de color terra. Es disposa d'un fals sostre constituït per panell sandvitx d'alumini amb 60 mm de grossària de poliuretà expandit. La solera es realitzarà a base de formigó d'15 cm de grossària, amb acabat remolinat.  
  
  
A) Instal·lacions:  
Tancat: l'explotació està tancada perimetralment amb malla metàl·lica de simple torsió, de 2,00 m d'alçària.  
Gual sanitari i sistemes per a evitar la transmissió de vectors: l'accés de vehicles es realitza a través d'un arc de desinfecció emplaçat al costat de la porta principal d'entrada a les instal·lacions. Així mateix, en les portes d'accés a cada nau s'executaran pediluvis per al calçat del personal.  
Totes les finestres de les naus existents i de les projectades disposaran de malles contra pardals.  
Control ambiental de les naus: les naus disposen de ventilació forçada amb extractors i calefacció mitjançant emissors de gas propà.  
Subministrament d'aigua: el proveïment d'aigua per a l'explotació procedeix de pou propi situat en la finca. Es disposa de concessió de la Confederació Hidrogràfica del Xúquer de 9 de gener de 2012, amb clau 2009CP0276, que autoritza un aprofitament d'aigües subterrànies de 10.400 m³ de volum màxim anual, amb destinació a ús ramader.  
  
D'una altra banda, l'explotació és membre associat de la Comunitat d'Aigua Potable de La Tarihuela de Jérica, la qual és administradora de la concessió de l'Ajuntament de Jérica per al subministrament d'aigua potable de la partida de La Tarihuela.  
L'explotació disposa d'un dipòsit tancat de 500 m³ de capacitat. Des d'aquest dipòsit part una xarxa interna amb derivacions a les naus d'engreix i s'executarà una nova escomesa per a les noves naus.  
  
Electricitat: la granja es proveeix d'energia elèctrica a través de la xarxa de subministrament.  
Així mateix, disposa de dos grups electrògens de 33 kW i 134 kW que només entraran en servei en cas de fallada de subministrament des de la xarxa de proveïment.  
Alimentació. Les noves naus disposaran de 3 sitges de 26,62 m³ de capacitat cada un. Des de cada una de les sitges parteixen els sistemes d'alimentació automàtics mitjançant caragols sense fi.  
  
B) Procés productiu  
L'activitat es desenvolupa en règim d'integració mitjançant contracte amb empresa integradora. El sistema de producció es el conegut com a «tot dins-tot fóra». El període d'engreix és de 42-44 dies, desenvolupant 5,5 cicles productius per any. Les aus arriben amb un pes de 35-45 grams i es desallotgen amb un pes de 1,8-2,2 kg.  
Els pollets es criaran sobre jaç, fonamentalment de palla i de pellofa d'arròs.  
Després de cada cicle productiu, una vegada retirada la gallinassa, es realitzarà el buit sanitari.  
El desenvolupament de l'activitat s'exercirà per 3 persones.  
  
C) Consums:  
- Pinso: el consum mitjà de pinso és de 4 kg/pollastre, cosa que suposa 4.444.000 kg de pinso a l'any.  
- Jaç: les necessitats de palla i pellofa d'arròs es xifren en 35.180 kg per criança, cosa que suposa 193.490 kg de jaç/any.  
- Aigua: l'aigua consumida en l'explotació es destina per a beure els animals, neteja de les instal·lacions i ús sanitari del personal, amb un consum anual de 10.388 m³.  
- Energia: per al proveïment de les diferents demandes energètiques de l'explotació, s'estima un consum anual de:  
43.530 kg de propà, 2.150 l de gasoil i 186.000 kWh d'energia elèctrica.  
  
D) Gestió de la gallinassa  
L'explotació disposa de femer. Després de cada cicle d'engreix es retira tota la gallinassa, i es carrega directament des de les naus al vehicle del transportista autoritzat.  
En annex adjunt al projecte s'indica que la gallinassa produïda en l'explotació es retirarà, després de cada cicle productiu, per AGRIBECO, SL, per a elaborar adob orgànic.  
  
E) Gestió d'altres residus  
- Cadàvers: l'explotació disposa de contenidors homologats per a l'emmagatzematge de cadàvers, situats al costat de l'accés de les instal·lacions, per a la seua retirada pel gestor autoritzat.  
Així mateix, el projecte esmenta la disponibilitat en l'explotació d'una incineradora de cadàvers.  
- Residus de tractaments: per a la gestió de residus procedents de tractaments veterinaris, tractaments de neteja i desinfecció i tractaments de la gallinassa es disposarà de contenidors homologats que es retiraran i substituiran periòdicament pel gestor autoritzat ACRIPORTE.  
  
  
F) Aigües residuals  
Les aigües sanitàries generades en els lavabos de l'explotació (uns 116,8 m³/any) es conduiran a una fossa sèptica hermètica, el contingut de la qual es retirarà amb la periodicitat adequada pel gestor autoritzat.  
  
G) Emissions a l'atmosfera: gasos, olors, sorolls  
- Gasos: la majoria dels gasos produïts en l'activitat es generen com a conseqüència del metabolisme animal i la degradació de la gallinassa. No obstant això, no és possible mesurar-los, ja que no estan canalitzats. En la documentació es realitza una estimació de les emissions a l'atmosfera generades per l'activitat, basada en els índexs del panel intergovernamental sobre el canvi climàtic.  
- Olors: l'olor és l'impacte més directament perceptible de tots els que es produeixen en l'explotació avícola i, per tant, és la principal font de molèsties a les poblacions pròximes. En aquest cas, la distància de l'explotació als nuclis urbans més pròxims garanteix l'absència de molèsties per olors a la població.  
- Sorolls: el projecte inclou un estudi acústic bàsic, en el qual es conclou que, amb les fonts generadores de soroll de l'explotació i l'aïllament acústic dels tancaments de les naus, els possibles sorolls emesos a l'exterior són inferiors a 60 dB, per tant es compleix la normativa corresponent.  
  
Tramitació administrativa  
L'expedient s'inicia el 21 de setembre de 2016, amb la recepció d'un escrit del Servei de Lluita contra el Canvi Climàtic i Prevenció i Control de la Contaminació, en què se sol·licita l'emissió d'informe de suficiència de documentació per a tramitació d'expedient d'avaluació d'impacte ambiental del projecte d'ampliació d'explotació avícola d'engreix de pollastres. L'escrit adjunta el projecte tècnic i l'estudi d'impacte ambiental, així com documentació administrativa relacionada.  
  
El 7 de febrer de 2017 es remet informe al Servei de Protecció i Control Integrat de la Contaminació en que se sol·licita la documentació administrativa per a completar l'expedient, així com els aclariments tècnics sobre el projecte. Amb la mateixa data, es remet una còpia de l'informe al promotor.  
El 14 de març de 2017, el Servei de Prevenció i Control de la Contaminació remet la documentació complementària.  
El 12 de juny de 2017 es remet un nou informe al Servei de Prevenció i Control de la Contaminació, en què se sol·licita l'ampliació de determinats aspectes tècnics i amb indicació que es pot realitzar el tràmit d'informació pública. En la mateixa data, es remet una còpia de l'informe al promotor.  
Detectades noves circumstàncies en l'expedient, el 25 de juliol de 2017, en la compareixença espontània del promotor, se li lliura en mà el requeriment de documentació addicional que es remet, així mateix, al Servei de Prevenció i Control de la Contaminació amb data 26 de juliol de 2017.  
El 25 d'octubre de 2017, el Servei de Prevenció i Control de la Contaminació remet documentació tècnica i administrativa addicional. La documentació remesa inclou el certificat del tràmit d'informació pública.  
Finalment, el 4 d'abril de 2018, el Servei de Prevenció i Control de la Contaminació remet l'informe de patrimoni de l'activitat, juntament amb altres informes sectorials.  
Tràmit d'informació pública  
El tràmit d'informació pública del projecte es va dur a terme mitjançant la inserció de l'anunci de la Direcció General del Canvi Climàtic i Qualitat Ambiental en el Diari Oficial de la Generalitat Valenciana núm. 8107, de 17 d'agost de 2017.  
El certificat d'informació pública de 19 d'octubre de 2017 i signat digitalment per la cap del Servei de Prevenció i Control Integrat de la Contaminació indica que transcorregut el termini d'informació pública (30 dies hàbils) no s'han presentat al·legacions.  
  
  
Informes considerats  
En l'avaluació ambiental de l'activitat de referència, s'han considerat els informes dels organismes competents següents:  
1. Informe en matèria agropecuària en atenció a la Llei 5/2014, d'ordenació del territori, urbanisme i paisatge (25.11.2016).  
La Direcció Territorial d'Agricultura de Castelló indica que el titular està inscrit en el REGA de la Comunitat Valenciana amb el núm. ES089573851421.  
La distància respecte a altres explotacions de la mateixa espècie és superior a 500 m, i es compleix el que s'ha establit en el Reial decret sobre ordenació d'explotacions avícoles i en la Llei de ramaderia de la Comunitat Valenciana.  
Els usos, les activitats i els aprofitaments per als quals se sol·licita l'informe estan vinculats a l'activitat agrària de l'explotació, són adequats i necessaris i, segons informa l'Ajuntament, estan situats sobre sòl no urbanitzable.  
Tenint en compte la Llei 6/2003, de ramaderia de la Comunitat Valenciana, i el Reial decret 1084/2005, sobre ordenació de avicultura de carn, s'informa favorablement l'ampliació sol·licitada per AVICOPE, CB.  
2. Resolució de valoració preliminar de repercussions sobre la Xarxa Natura 2000, de 16 de gener de 2017, pel director general de Medi Natural i d'Avaluació Ambiental. Resol:  
Primer: el projecte no tindrà efectes apreciables sobre la Xarxa Natura 2000 (?) no s'ha de sotmetre a avaluació detallada dels seus efectes sobre la Xarxa Natura 2000.  
Segon: aquest projecte pot continuar la tramitació.  
3. Informe forestal i de vies pecuàries, de la Direcció Territorial de Castelló, de 31 de gener de 2017.  
De l'anàlisi de la documentació analitzada, medi forestal afectat i disposicions legals en vigor, es dedueix que l'actuació podria ser compatible, sempre que es tinguen en compte una sèrie de condicions a l'hora d'executar-la, entre les quals estan:  
- Evitar la realització de grans moviments de terra i la creació de desnivells notoris en la vora de la parcel·la. Totes les restes procedents de moviments de terra es traslladaran a abocador controlat.  
- Evitar afectar els peus de quercinea (carrasca) localitzats en els límits de parcel·la.  
- No es modificarà el traçat dels camins, ni s'obriran trams nous.  
  
- Es complirà la normativa vigent sobre prevenció d'incendis forestals.  
- Per ser necessari abatre peus arboris de pineda, i a fi de disminuir l'aparició de plagues d'insectes perforadores, s'haurà d'actuar de conformitat amb la instrucció de la Direcció General de Recursos Forestals. Entre altres aspectes, es procurarà la mínima permanència en el bosc de la fusta tallada, i s'assegurarà l'eliminació de les restes.  
  
4. Informe de la Direcció General de Cultura i Patrimoni (1.12.2017).  
S'indica que no hi ha afecció al patrimoni cultural en cap de les seues manifestacions, per la qual cosa s'informa favorablement, a l'efecte de l'article 11 de la Llei 4/1998, del patrimoni cultural valencià, la memòria final de la prospecció arqueològica realitzada per a l'ampliació de la granja avícola a realitzar en les parcel·les 613 i 643 del polígon 13 de Jérica.  
  
Consideracions ambientals  
1. L'activitat es desenvolupa en sòl no urbanitzable comú i, d'acord amb l'informe de compatibilitat urbanística, de 8 d'agost de 2016, signat per l'arquitecte de l'Ajuntament de Jérica, l'ampliació d'activitat proposada és compatible amb el planejament vigent i es complirà la legislació específica indicada per la conselleria competent.  
2. Contrastada la ubicació proposada amb la informació subministrada per la cartografia disponible en la Conselleria d'Agricultura, Medi ambient, Canvi Climàtic i Desenvolupament Rural, s'observa que:  
- L'emplaçament està comprés en l'àmbit territorial del lloc d'interés comunitari: curs mitjà del riu Palància.  
- La ubicació proposada està dins de l'àmbit de l'espai cinegètic CS-10649.  
- La parcel·la 613 està catalogada com a terreny forestal segons el pla d'acció territorial forestal de la Comunitat Valenciana (PATFOR).  
- Les parcel·les en les quals se situa el projecte no estan sotmeses a cap tipus de risc, ni d'inundació, ni de lliscament o despreniment. Tampoc hi ha afeccions territorials derivades de la proximitat d'elements naturals.  
- Finalment, la localitat de Jérica no està inclosa entre els municipis designats com a zones vulnerables a la contaminació de les aigües per nitrats procedents de fonts agràries.  
L'explotació se situa a una distància superior a 2.500 m del nucli urbà de Jérica, la població del qual no arriba als 2.000 habitants (d'acord amb les dades del padró a 1 de gener de 2017, la població censada en el municipi de Jérica és de 1.550 habitants). Així, d'acord amb l'article 53 de la Llei 6/2003, de ramaderia de la Comunitat Valenciana, la distància a la població és suficient. S'ha d'assenyalar que l'article mencionat està derogat per la Llei 10/2012, de mesures fiscals, de gestió administrativa i financera i d'organització de la Generalitat. No obstant això, i en absència d'una altra referència legal en aquest sentit en matèria ramadera, a l'efecte d'avaluació ambiental de projectes, es consideren vàlids aquests criteris i falta un estudi específic de molèsties i olors.  
Quant a distàncies a altres explotacions ramaderes, l'informe del director territorial de Castelló de la Conselleria d'Agricultura, Medi ambient, Canvi Climàtic i Desenvolupament Rural indica que la distància a altres explotacions de bestiar avícola supera 500 m, per la qual cosa es compleix la normativa sobre explotacions avícoles i la llei de ramaderia.  
3. Els principals aspectes mediambientals del projecte són:  
A) Emplaçament.  
El principal aspecte ambiental del projecte relacionat amb la seua ubicació fa referència, d'una banda, a l'afecció a terreny forestal i, d'una altra banda, a la separació de la parcel·la en la qual s'emplaça l'ampliació respecte a la resta de les naus, encara que es mantinga la continuïtat a través del tancat.  
En la documentació, el promotor assenyalava que l'emplaçament elegit constituïa l'única possibilitat factible per a la construcció de les 2 naus. No obstant això, en el Servei d'Avaluació d'Impacte Ambiental si considerava factible emplaçar les naus a construir en el mateix recinte ja ocupat per l'activitat, o bé en parcel·les d'ús agrícola confrontants amb la mateixa activitat, més adequades per a la transformació a ús ramader pel seu ús actual, així com per no suposar desplaçament i dispersió de l'activitat.  
En concret, es considerava que la separació de la parcel·la respecte de la resta de l'explotació:  
- Suposava major risc de dispersió de la gallinassa en el moviment fins al femer quan eventualment es realitze aquesta operació.  
- Així mateix, la necessitat que l'explotació tinga un tancament continu, implica la creació d'un passadís tancat al voltant de la parcel·la 643, i tallar el pas natural de la fauna silvestre.  
- A més, la dispersió de l'explotació suposa impacte visual des de major distància, fins i tot amb les propostes de manteniment dels exemplars arboris l'arrencada dels quals no siga necessari i la plantació al llarg del perímetre d'altres exemplars.  
En conseqüència, es va suggerir al promotor que revisara alternatives a l'emplaçament proposat, amb els criteris bàsics de:  
- redistribuir l'espai en l'explotació existent,  
- proporcionar continuïtat a l'explotació i  
- evitar o, en la mesura del possible, la minimitzar l'afecció a terreny forestal.  
El promotor va remetre un annex amb un estudi d'alternatives a l'emplaçament de les naus, que incloïa 9 opcions entre les quals estava l'emplaçament en la parcel·la 613. Les diferents opcions es descartaven sobre la base de motius diferents que incloïen, segons les alternatives la negativa dels propietaris a vendre les parcel·les, l'existència de camins que impossibilita la connexió del recinte, moviments de terres de major envergadura, proximitat a habitatges, reculada a camins que limita la superfície disponible, necessitat de talar determinats exemplars de pi o olivera d'importància, existència d'un recinte d'exercicis per a cavalls, etc.  
Atés que la documentació rebuda no resultava determinant, el 29 de maig de 2017, personal del Servei d'Avaluació d'Impacte Ambiental es desplaça fins a l'explotació amb l'objecte de contrastar sobre el terreny l'estat de les parcel·les 643 i 613 sobre les quals es proposa realitzar l'ampliació, així com la impossibilitat de situar les naus en alguna de les alternatives descartades pel promotor.  
D'aquesta visita s'extrauen dues conclusions:  
Primera: les naus per a l'ampliació no es poden situar en el recinte de l'actual explotació, d'acord amb l'argumentació del promotor sobre la necessitat de ventilar les naus i la distància de separació necessita entre 2 naus contigües per a evitar que el flux d'aire generat introduïsca en una nau l'aire viciat procedent de la nau contigua.  
Segona: les parcel·les 613 i 643 no tenen valors ambientals excepcionals.  
- La parcel·la 613 era originalment abancalada i destinada al cultiu de l'olivera, amb la mateixa tipologia de les parcel·les agrícoles de l'entorn, però el seu progressiu abandó va derivar en la invasió per vegetació forestal. Aquest fet es comprova amb la presència en diversos punts de la parcel·la d'oliveres i de restes de murets de pedra.  
- L'estat dels pins que hi ha en la parcel·la 613 és deficient. De fet, bastants exemplars estan malalts i alguns ja han mort.  
- La parcel·la 643 (passadís d'unió de l'explotació existent amb l'ampliació proposada) està ocupada per oliveres, algunes de les quals són de gran port. No s'ha abandonat el seu cultiu fins a temps recents. Cal destacar que les oliveres tenen major valor que els pins de la parcel·la 613. No obstant això, l'ampliació requeriria eliminar una línia d'aquestes oliveres.  
La conclusió de la visita va ser que, sense ser òptim l'emplaçament proposat per a l'ampliació, no és ambientalment descartable, per la qual cosa es va prosseguir el procediment d'avaluació d'impacte ambiental.  
  
No obstant això que s'ha exposat anteriorment, en coincidència temporal amb la tramitació de l'expedient, es va iniciar en el Servei d'Avaluació d'Impacte Ambiental un altre expedient (56/17-AIA) amb particulars coincidències amb el de referència. En concret, es tractava d'un expedient d'ampliació d'explotació avícola d'engreix i el redactor era el mateix que en aquest cas. Es donava la circumstància que en aquest expedient, es consideraven adequades les distàncies entre naus considerablement inferiors (8 i 16 m) a les assenyalades com a imprescindibles en el cas de l'ampliació que ens ocupa (23-24 m).  
En conseqüència, es va requerir la justificació tècnica de la diferència de requisits de separació entre naus per a dues activitats anàlogues.  
El promotor compleix el requeriment i remet l'annex de justificació de la disparitat de criteris entre els dos expedients.  
S'aporten diversos arguments, entre els quals es considera determinant l'especificació que, en l'expedient 56/17-AIA, hi ha una diferència de cotes de 3,52 m entre les naus distanciades 8 m. Aquesta diferència de nivells suposa que l'aire viciat d'eixida d'una nau no penetre en la següent. La documentació inclou fotografia en la qual s'observen els desnivells presents entre les naus.  
Amb aquest últim aclariment es justifica la diferència de necessitats de distància entre naus per a situacions que no són totalment anàlogues.  
Finalment, amb les consideracions assenyalades, es considera acceptable des del punt de vista ambiental la ubicació de l'ampliació en la parcel·la 613, mitjançant connexió amb les instal·lacions existents a través de la parcel·la 643.  
En aquest punt s'ha de indicar que, des del punt de vista mediambiental, amb la finalitat de minimitzar impediments al trànsit de fauna, és preferible realitzar un tancat independent de la parcel·la 613, amb una porta d'accés al límit amb la parcel·la 643, i es col·loca, així mateix, una altra porta en el límit de l'explotació existent amb la parcel·la 643, i es disposa de respectius sistemes de gual sanitari en els dos accessos.  
No obstant això, en cas que la continuïtat del tancat entre l'activitat existent i l'ampliació constituïsca una exigència legal relativa al funcionament de l'activitat, a fi que el tancat de la parcel·la 643 no impedisca el trànsit de la fauna, s'haurà de realitzar aquest amb malla cinegètica i instal·lar igualment 2 portes d'accés en els dos extrems de la parcel·la.  
En qualsevol cas, el tancat de la parcel·la 613 serà de característiques similars a la resta del tancat perimetral de l'explotació existent, amb malla metàl·lica de simple torsió, de 2,00 m d'alçària.  
B) Gestió de la gallinassa.  
Després de cada cicle productiu, es buiden les naus, i es carrega la gallinassa en el vehicle de l'empresa AGRIBECO, SL, amb la qual es té contractada la retirada d'aquesta. La destinació final de la gallinassa es l'elaboració d'abod orgànic pel gestor.  
La documentació aportada inclou una còpia del contracte de retirada amb AGRIBECO, SL, on s'especifica que es refereix a la gallinassa produïda en l'explotació del titular, i menciona expressament el seu emplaçament.  
Es constata que l'empresa AGRIBECO, SL, està inscrita en el registre SANDACH amb el codi O77514309, i està autoritzada com a transportista i com a planta d'elaboració de productes fertilitzants i com a planta de compostatge.  
En definitiva, si considera adequat i suficientment acreditat el sistema de gestió de la gallinassa produïda en l'explotació.  
C) Cadàvers, residus de tractaments veterinaris i de buit sanitari i altres residus:  
- Cadàvers. La documentació inicial esmentava dos mètodes de gestió de baixes diferents; d'una banda, l'emmagatzematge en contenidors homologats i la seua retirada per gestor autoritzat i, d'una altra banda, la incineració en la mateixa explotació.  
No obstant això, no s'aportava acreditació de contracte amb gestor, ni tampoc autorització de la incineradora, per la qual cosa es va sol·licitar l'aclariment al promotor sobre aquest tema.  
El titular aclareix que l'activitat disposa de contenidors, i que fins hui ha realitzat la gestió dels cadàvers de l'explotació mitjançant la seua retirada per gestor autoritzat.  
No obstant això, en l'actualitat s'ha instal·lat una màquina incineradora amb cremadors de gasoil per a l'eliminació dels animals morts. L'explotació està en procés d'obtenció de les autoritzacions sectorials corresponents per a la planta incineradora.  
En concret s'aporta informe favorable de l'enginyer industrial de l'Ajuntament de Jérica sobre la instal·lació i posada en marxa de la màquina incineradora, de 16 de novembre de 2016.  
S'aporta, així mateix, la Resolució, de 22 d'abril de 2014, de la Direcció General de Producció Agrària i Ramaderia, d'inscripció en el Registre General d'Establiments, Plantes i Explotadors de SANDACH, de la incineradora, amb el número de registre ES029736516768, en la secció P. incineradores de baixa capacitat no regulades per la Directiva 2000/76/CE.  
Segons la resolució, la instal·lació està autoritzada per a la incineració dels cadàvers de pollastres de la mateixa explotació ES240301576203.  
En la data d'emissió de la present resolució es constata la inscripció en el registre SANDACH de la planta incineradora.  
D'una altra banda, en comunicació amb el Servei de Prevenció i Control Integrat de la Contaminació, ens comuniquen que en breu es produirà la modificació no substancial de l'autorització ambiental integrada de l'explotació avícola, i s'incorporarà la instal·lació de la incineradora.  
En conseqüència, es donen per correctament gestionats els cadàvers de l'activitat. En el moment d'obtindre la modificació, es comunicarà a aquesta direcció general.  
- Residus de tractaments veterinaris i de tractaments de buit sanitari. En el desenvolupament de l'activitat es produiran residus procedents dels diferents tractaments veterinaris aplicats sobre les aus, així com generats en els procediments de desinfecció realitzats en els buits sanitaris entre passades.  
Inicialment s'aportava el contracte de recollida i transport de residus amb l'empresa Veter Pack Gestión de Residuos, SL, que s'indicava autoritzada per la Generalitat de Catalunya. No obstant això, atés que no es localitzava en la pàgina web la corresponent autorització, es va requerir del promotor la remissió de còpia de l'autorització.  
En escrit posterior, el promotor assenyala que ha canviat d'empresa gestora per a la retirada i gestió d'aquest tipus de residus. Aporta contracte amb ACRIPORTE.  
Es constata que ACRIPORTE està autoritzada per la Direcció General de Sostenibilitat del Govern d'Aragó per a la gestió dels residus que s'indiquen. En conseqüència, es considera justificada l'adequada gestió dels residus indicats.  
D) Aigües sanitàries: d'acord amb el projecte, les aigües sanitàries generades en l'explotació s'emmagatzemaran en una fossa sèptica estanca fins a la seua retirada per gestor autoritzat que les retirarà per al seu abocament directe a EDAR.  
La documentació inclou un certificat de impermeabilitat i estanquitat de la fossa sèptica, signat pel tècnic competent, després de l'esmena de deficiència assenyalada per la Confederació Hidrogràfica del Xúquer.  
  
S'hi adjunta el contracte amb el gestor autoritzat Lodo Limp, SL, el justificant de pagament i la documentació d'acceptació de l'EPSAR d'abocament directe a EDAR en la qual s'esmenta expressament la procedència de les aigües i l'autorització tant del centre productor com de l'empresa de transport.  
Es considera acreditada l'adequada gestió de les aigües residuals.  
E) Afecció a la qualitat atmosfèrica:  
E-1) Emissió de gasos. Les principals emissions a l'atmosfera generades en una explotació d'aus d'engreix consisteixen en amoníac, òxid nitrós i metà procedents del maneig de la gallinassa.  
Així mateix, es produeixen emissions a l'atmosfera derivades del trànsit de vehicles de motor, així com de la combustió per a la calefacció de les naus. S'haurà d'incloure en el programa de vigilància ambiental l'adequat manteniment de maquinària i vehicles de l'activitat.  
E-2) Emissió de partícules en suspensió. En les explotacions avícoles intensives es generen partícules en suspensió, procedents principalment del llit dels animals, del pinso i dels mateixos animals. Aquestes partícules poden transportar-se per l'aire, afectar la població i dipositar-se sobre la vegetació.  
Les sitges d'emmagatzematge de pinso són tancades, així com el sistema de distribució (caragols sense fi), per la qual cosa les pèrdues en el procés de distribució no es consideren significatives. La major font de dispersió de partícules és el transport de material per a la realització del llit dels animals i per a la retirada de la gallinassa. En conseqüència, els vehicles que realitzen aquests transports hauran de dur la càrrega coberta, amb la finalitat de minimitzar la dispersió de partícules.  
E-3) Emissió de soroll. Les consideracions i càlculs en matèria acústica realitzats en la documentació aportada es consideren suficients per a garantir que no se superen els nivells d'emissió sonors establits per la llei.  
D'una altra banda, el programa de vigilància ambiental recull la realització de diversos estudis anuals per a determinar el nivell sonor existent i, si escau, col·locar pantalles acústiques.  
F) Consums de recursos naturals: l'increment més significatiu de consum de recursos naturals derivat de l'ampliació proposada es dóna en l'aigua.  
Segons la documentació inicial aportada, les necessitats totals d'aigua en el conjunt de l'explotació, ascendeixen a 9.982,75 m³/any, i aquestes necessitats se satisfan mitjançant pou propi situat en l'explotació. S'aporta la concessió d'aprofitament d'aigües atorgada per la Confederació Hidrogràfica del Xúquer (10.400 m³ d'aigua anuals).  
  
No obstant això, segons la guia de millores tècniques disponibles del sector de l'avicultura de carne, els consums són superiors. Per això, es va requerir del promotor que justificara les necessitats de l'explotació i, en cas de superar el volum autoritzat per la concessió disponible, que acreditara la disponibilitat de recursos hídrics addicionals emparada en un dret legal.  
El promotor aporta el certificat del veterinari de l'explotació, signat el 26 de gener de 2017, on s'indica que, amb les dades disponibles, donades les estirps animals amb les quals es treballa, en les explotacions avícoles d'engreix de pollastres, per cada pollastre comercial que ix amb destinació a escorxador, es consum de mitjana 9,35 litres d'aigua, inclosa tant l'aigua de beguda dels animals, com l'aigua de neteja i altres usos. Encara que el certificat aportat és genèric, i no es refereix exclusivament a l'explotació de Avicope, CB, situada a Jérica, segons aquest, per a la capacitat de l'explotació una vegada realitzada l'ampliació, i amb 5,5 cicles productius a l'any, la demanda hídrica de l'explotació és de 10.388 m³/any, inferior, encara que pròxima a la concessió disponible, per la qual cosa no quedaria compromesa la garantia de proveïment de l'explotació.  
D'una altra banda, s'aporta l'acreditació que Avicope, CB, titular de l'explotació, disposa de connexió d'aigua a la xarxa de proveïment municipal, com a membre de la comunitat d'aigua potable de La Tarihuela de Jérica. Aquest subministrament és complementari al volum d'aigua autoritzat de la concessió d'extracció d'aigües subterrànies. Així, atés que s'acredita la disponibilitat d'una altra font de subministrament addicional d'aigua potable, emparada per un dret legal, es considera suficientment acreditat aquest aspecte.  
G) Prevenció contra incendis i paisatge:  
L'ampliació proposada suposa variació del tancat perimetral, i l'edificació de 2 noves naus desplaçades de la ubicació de la resta de les instal·lacions.  
En l'estudi d'impacte ambiental s'indica, com a mesura correctora, la tala exclusiva dels exemplars necessaris per a construir les edificacions, i preservar mitjançant jalonament els arbres que no s'hagen de talar. S'indica, així mateix, que els pins eliminats se substituiran per nous exemplars de la mateixa espècie, en nombre equivalent o superior. Aquests nous exemplars se situaran en el contorn circumdant de les edificacions i de la mateixa explotació, i s'aconseguirà una major integració paisatgística de l'activitat.  
No obstant això, entre la documentació aportada, també s'inclou un annex de prevenció d'incendis, el qual inclou, com a mesures preventives, la realització, d'una banda, de decapat de 5 m al voltant de les naus, el desbrossament selectiu en la resta de la parcel·la 613 amb exemplars arboris piroresistents (Populus sp. Salix sp [?]) i la col·locació d'arbrat perimetral (tipus bardissa) en el marge de la parcel·la, amb els peus podats fins a de la seua alçària.  
Això suposa contradicció entre les necessitats d'integració paisatgística i les exigències a l'efecte de prevenció d'incendis forestals, per això, es va requerir del promotor que revisara la proposta a fi de compatibilitzar els dos aspectes.  
En l'annex remés posteriorment es proposen mesures amb la finalitat d'harmonitzar aquestes dues qüestions, s'ometrà la bardissa perimetral en el límit oest de la parcel·la, i es prolongarà en aquesta zona la faixa auxiliar esbrossada fins al límit mencionat.  
S'assenyala expressament que en tots els aspectes en què hi haja discrepància entre l'annex de prevenció contra incendis i el projecte i estudi d'impacte ambiental, prevaldrà l'annex de prevenció contra incendis, prevalent aquest aspecte sobre la integració paisatgística.  
D'una altra banda, atés que el pla de prevenció d'incendis forestals esmenta l'exigència que hi hagen almenys 2 vials d'accés a l'explotació, s'aporta compromís d'adquirir la parcel·la 612, contigua a la parcel·la 613 i que limita amb el camí públic situat al sud, a fi de garantir un segon accés dels serveis d'emergència a l'activitat.  
  
A més, davant les objeccions del Servei d'Avaluació d'Impacte Ambiental que aquest segon accés a l'ampliació es convertira en el seu accés principal, i resulta de facto una explotació avícola independent de l'explotació preexistent, el promotor fa constar expressament que, a través de la parcel·la 612 i el camí contigu a aquesta, no es realitzarà cap accés per a tasques de l'explotació, i aquest accés serà d'ús exclusiu per a l'accés de personal, mitjans i equips de prevenció i extinció d'incendis.  
Amb aquestes indicacions, la proposta es considera raonable, amb la puntualització que el tancat s'haurà limitar a la parcel·la 613, i deixar la parcel·la 612 lliure d'ocupació, atés que inicialment aquesta parcel·la no ha format part de l'expedient i, per tant, no ha constat en el tràmit d'informació pública ni en l'informe de patrimoni cultural.  
H) Moviments de terra.  
El desmunt que requereixen les obres per a anivellar el terreny en el qual s'emplaçaran les 2 noves naus suposa 2 afeccions addicionals a les de l'activitat actual:  
- S'estima que el moviment de terres corresponent a l'anivellació del terreny i a l'excavació de fonamentacions i obertura de rases aconseguirà 475 m³. No es preveu la necessitat de construir talussos en els camins d'accés, ja que no és necessari salvar desnivells.  
Es preveu reutilitzar part de les terres excavades en el rebliment de les rases i en els rebliments que siguen necessaris.  
En qualsevol cas, l'excedent de terres, no s'ha d'abandonar, sinó que s'ha de gestionar adequadament.  
5. L'estudi d'impacte ambiental del projecte inclou el preceptiu programa de vigilància ambiental que fa referència tant a la fase de construcció com a la fase de funcionament i és adequat a les característiques de l'activitat.  
A més, preveu la recopilació de tota la documentació relativa al programa de vigilància ambiental i el seu reflex en un document anual.  
  
Sense perjudici de les mesures incloses en el programa de vigilància proposat, s'hi ha d'incloure, de forma addicional:  
- El control de la retirada immediata de les restes de fusta procedents de la tala d'arbres en la zona.  
- El control del transport del jaç i de la gallinassa en camions coberts.  
6. Manteniment:  
Dins del programa de vigilància ambiental s'ha d'incloure un protocol de manteniment de la maquinària i instal·lacions de l'explotació a fi d'optimitzar-ne el rendiment, en particular referent a la combustió per a la calefacció de naus, fuites de fluids i emissions de sorolls.  
  
En qualsevol cas, la maquinària i instal·lacions hauran de superar les inspeccions tècniques preceptives d'acord amb la legislació sectorial corresponent.  
  
Consideracions jurídiques  
El projecte examinat constitueix, segons el que es preveu en l'apartat 2n de l'epígraf 1.a, de l'annex I, de la Llei 21/2013, de 9 de desembre, d'avaluació ambiental, un dels supòsits fàctics en els quals és preceptiu sotmetre l'activitat al tràmit d'avaluació d'impacte ambiental ordinària, amb la resolució administrativa prèvia que s'adopte per a l'aprovació definitiva d'aquell, segons es desprén de l'article 7.1.c de la llei esmentada.  
L'expedient ha observat els tràmits previstos en la Llei 21/2013, de 9 de desembre, d'avaluació ambiental, i en les altres disposicions que li són aplicable.  
L'article 5 de la Llei 21/2013, de 9 de desembre, d'avaluació ambiental, atribueix a l'òrgan ambiental la competència en l'anàlisi tècnica dels expedients d'avaluació ambiental i en la formulació de les declaracions d'impacte ambiental dels projectes sotmesos a aquesta.  
L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi ambient, Canvi Climàtic i Desenvolupament Rural (modificat pel Decret 80/2016 i el Decret 73/2017, els dos del Consell), atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
Declaració d'impacte ambiental  
  
Primer  
Estimar acceptable, només a efectes ambientals i sense perjudici de l'obtenció prèvia de les autoritzacions sectorials que li siguen aplicable, el projecte d'ampliació d'explotació avícola d'engreix de pollastre, promogut per Avicope, CB, que se situarà en les parcel·les 613 i 643 del polígon 13, en el terme municipal de Jérica (Castelló), sempre que es desenvolupe d'acord amb que s'ha establit en l'estudi d'impacte ambiental, el projecte tècnic i altra documentació aportada, així com les condicions del punt segon de la present resolució.  
  
  
Segon  
1. El tancat de la parcel·la 613 serà de característiques similars a la resta del tancat perimetral de l'explotació, amb malla metàl·lica de simple torsió, de 2,00 m d'alçària.  
S'hi plantegen 2 opcions:  
- En cas que la continuïtat del tancament entre l'explotació existent i l'ampliació constituïsca una exigència legal, el tancat de la parcel·la 643 es realitzarà amb malla cinegètica, i s'instal·laran 2 portes d'accés en els extrems d'aquesta parcel·la que connecten amb les instal·lacions preexistents i amb l'ampliació.  
- Si no hi ha aquesta exigència, el tancament de la parcel·la 643 serà independent, i disposarà d'un únic accés en el límit amb la parcel·la 643. Es disposarà, així mateix, d'un altre accés en el tancat de l'explotació existent limítrofa amb la parcel·la 643, i es disposarà en els dos accessos dels oportuns sistemes de gual sanitari.  
El promotor adquirirà la parcel·la 612 i la deixarà lliure d'ocupació, i serà d'ús exclusiu per als serveis d'emergència.  
Es prohibeix expressament l'accés a l'explotació per a la realització de qualsevol faena pròpia d'aquesta des del camí públic situat al sud de la parcel·la 612.  
2. Moviment de terres: es minimitzarà, en la mesura que siga possible, el moviment de terres i la creació de desnivells notoris en la vora de la parcel·la.  
La terra procedent del moviment de terres per a la construcció de la nova nau es gestionarà adequadament. En concret:  
- Si el material extret consisteix exclusivament en terra i pedres sense substàncies perilloses (codi LER 17 05 04), es valoritzarà d'acord amb l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de rebliment i obres diferents d'aquelles en les quals es van generar.  
- I, en el cas contrari, el material extret es gestionarà segons el Reial decret 105/2008, d'1 de febrer, pel qual es regula la producció i gestió dels residus de construcció i demolició.  
3. Es complirà el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o als seus voltants.  
  
4. Es mantindran sense afectar els peus de quercinea, localitzats en les vores de la parcel·la.  
- No es modificarà el traçat dels camins existents ni s'obriran nous trams.  
- La fusta tallada es retirarà immediatament del terreny per a la seua eliminació.  
5. L'arbrat perimetral de l'ampliació evitarà el límit oest de la parcel·la, i es mantindrà en aquest límit la faixa auxiliar fins a aquest límit, amb l'excepció, si escau, de la presència d'algun peu de quercinea.  
  
6. Sin perjudici dels controls previstos en el programa de vigilància ambiental, s'hi inclourà:  
1. La revisió de la retirada immediata de les restes de fusta procedents de la tala d'arbres.  
2. Comprovació que els camions que transporten el material per al jaç, i els que retiren la gallinassa, porten la càrrega coberta.  
El programa de vigilància ambiental inclourà, així mateix, un protocol de manteniment de la maquinària i instal·lacions de l'explotació.  
7. Qualsevol modificació o ampliació del projecte presentat, així com si es detectara cap impacte ambiental no previst en l'estudi d'impacte ambiental, s'haurà de comunicar a l'òrgan ambiental competent, que establirà, si escau, l'aplicació de noves mesures correctores.  
  
  
Tercer  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets consideren pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord al que es disposa en l'article 41.3 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració de impacte ambiental serà l'establida en l'article 43 de la citada Llei 21/2013, de 9 de desembre, d'avaluació ambiental.  
  
València, 10 d'abril de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 4 de maig de 2018.- El director general de Medi Natural i d'Avaluació Ambiental: Antoni Marzo i Pastor.